cyanic-selkie/wikianc huggingface dataset:
Serbijas karognesēji olimpiskajās spēlēs
Šajā uzskaitījumā apkopoti Serbijas pārstāvji un sportisti, kas olimpisko spēļu oficiālajās ceremonijās nesuši valsts karogu.
Serbija vasaras olimpiskajās spēlēs pirmo reizi piedalījās 1912. gada (patstāvīgi no 2008. gada) un ziemas olimpiskajās spēlēs kopš 2010. gada.
Drošais jaukšanas algoritms 1
Drošais jaukšanas algoritms 1 jeb SHA-1 ir kriptogrāfiska jaucējfunkcija, ko izstrādāja ASV Nacionālās drošības aģentūra (NSA) un kas ir ASV Federālais informācijas apstrādes standarts (FIPS), ko publicējis ASV Nacionālais standartu un tehnoloģijas institūts (NIST).
SHA-1 rezulāts ir 160 bitus jeb 20 baitus gara jaucējvērtība. To parasti attēlo kā 40 ciparus garu heksadecimālu skaitli.
2005. gadā kriptoanalītiķi atklāja veiksmīgus uzbrukumus SHA-1, kas nozīmēja, ka tā nav tik droša, kā tik uzskatīts līdz tam. Kopš 2010. gadā NIST pieprasa dažādiem pielietojumiem ASV fenderālajās aģentūrās pāriet uz SHA-2. Šobrīd nav atklāti veiksmīgi uzbrukumi SHA-2, lai gan algoritmiski tas ir līdzīgs SHA-1. 2013. gada novembrī Microsoft paziņoja, ka sākot ar 2017. gadu operētājsistēma Windows pārstās pieņemt SHA-1 SSL sertifikātus. 2014. gada septembrī Google paziņoja, ka arī pārlūkprogramma Google Chrome pārstās pieņemt SHA-1 SSL sertifikātus 2017. gadā.
2017. gada 23. februārī CWI Amsterdam un Google paziņoja par praktiski veiktu jaucējsadursmes uzbrukumu SHA-1 algoritmam, kā pierādījumu publicējot divus atšķirīgus PDF failus ar vienādu jaucējvērtību.
Marona
Selē (fr) ir 92 kilometrus gara Dordoņas kreisā krasta pieteka Francijas dienviddaļā, Centrālajā masīvā.
Izteka Sanpoldesalēras komūnā Kantālas departamentā. Tek rietumu virzienā. Ietek Dordoņā pie Aržantas pie Dordoņas Korēzas departamentā.
Niihau
Niihau (haw, en) ir vistālāk uz rietumiem esošā un septītā lielākā apdzīvotā sala Havaju salās. Atrodas 28,2 km uz dienvidrietumiem no Kauai salas. Ir 180 km2 liela. 2009. gada jūnijā iedzīvotāju skaits sasniedza 130. ASV Jūras kara flote salā veic dažādus ieroču testus.
Havaju karalis Kamehameda IV 1864. gadā pārdeva salu skotietei Elizabetei Sinklērai par 10 tūkstošiem ASV dolāru. Sala pašlaik pieder viņas pēcnācējiem, kas cenšas saglabāt havajiešu kultūru. 1915. gadā sala tika slēgta lielākajai daļai apmeklētāju. Pat iedzīvotāju radiniekiem bija nepieciešama speciāla atļauja salas apmeklējumam. 1959. gadā šī bija vienīgā no salām, kas balsoja pret Havaju iestāšanos ASV. 1987. gadā sala tika atvērta ierobežotam tūrismam.
Tupicene
Tupicene ir ciems Alūksnes novada Pededzes pagastā. Atrodas pagasta centrālajā daļā 2 km no pagasta centra Pededzes, 30 km no novada centra Alūksnes un 231 km no Rīgas.
Apdzīvotā vieta atrodas pie autoceļa P42.
Jana Ļisova
Jana Ļisova (dzimusi ) ir Latvijas aktrise.
2007. gadā pabeigusi Jūrmalas 1.ģimnāziju. 2010.gadā absolvējusi Latvijas Kultūras koledžu. Beigusi Latvijas Kultūras akadēmiju, bijusi Igora Koņajeva kursā. Kopš 2014. gada bija Rīgas Krievu teātra aktrise, ar 2018. gadu pārgājusi ārštatā.
Filmējusies seriālā "UgunsGrēks", īsfilmā "Bez nosaukuma" (2016) un filmās "Pirmdzimtais" (2017) un "Revolūcija" (2022).
Melnais ezers (Kupravas pagasts)
Melnais ezers (arī Āzīšu ezers, Bezvārda ezers, Osīša ezers, Osīšu ezers, Ozīša ezers) ir ezers Balvu novada Kupravas pagastā, uz dienvidiem no Kupravas.
Pestovas rajons
Pestovas rajons ir Krievijas Novgorodas apgabala administratīvais rajons apgabala austrumos. Rajons robežojas ar Novgorodas apgabala Mošenskas rajonu rietumos un Hvoinajas rajonu ziemeļrietumos, Vologdas apgabala Čagodas rajonu ziemeļos un Ustjužnas rajonu ziemeļaustrumos, kā arī Tveras apgabala Sandovas rajonu dienvidaustrumos un Ļesnojes rajonu dienvidos.
Valsts aizsargājamie kultūras pieminekļi Nīcas novadā
Šajā lapā apkopoti valsts aizsargājamie kultūras pieminekļi Nīcas novadā.
Āfrikas čempionāts cīņas sportā
Āfrikas čempionāts cīņas sportā ir Āfrikas amatieru sacensības cīņas sportā. Tās pirmo reizi notika Kasablankā 1969. gadā. Pēc otrā turnīra, kas notika 1971. gadā, bija desmit gadu pārtraukums. No 1981. gadā Āfrikas čempionāts cīņas sportā atkal tika rīkots regulāri. 1996. gadā pirmo reizi notika turnīrs sievietēm.
Bisenieks
Bisenieks (sieviešu dzimtē Biseniece) ir latviešu cilmes uzvārds, kas varētu būt radies no vietvārda Bisenieki. Cilvēki ar šo uzvārdu:
Jaunjelgavas iela
Jaunjelgavas iela var būt:
Oulu bērnu seksuālas izmantošanas skandāls
2018. gada decembrī atklājās, ka pieauguši migrantu vīrieši uzmācas (t.i., izvaro un citādi seksuāli izmanto) meitenes, kas jaunākas par 15 gadiem, Oulu, Somijā. Viens upuris beidza dzīvi ar pašnāvību. Policija brīdināja jaunas meitenes un vecākus, vienlaikus uzsverot, ka "ne visi cilvēki ar ārvalstu izcelsmi ir negodīgi vai noziedznieki". Līdz 2019. gada janvāra vidum bija 16 aizdomās turētie. Somijas tā laika kabineta locekļi lauza citādi parasto Somijas tabu par atturēšanos no komentāriem par notiekošo kriminālizmeklēšanu.
Noziegumi
Sākotnējais policijas ziņojums 1. decembrī bija par septiņu ārvalstu vīriešu bandu, kas bija izmantojuši meiteni. Tas izraisīja šoku daudzu somu starpā. Meitene tika apstiprināta par somu izcelsmes un par nepilngadīgu, 10 gadu vecumā, kuru vairākus mēnešus izvaroja. Tā kā tikai dažas dienas pirms tam bija arestēti divi citi izvarošanas gadījumi, Oulu policijas kriminālkomisārs Markuss Kīskinens pārliecināja sabiedrību, ka "nav seksuālu nodarījumu parādības, kad ārzemnieki ielās izvarotu. Tie vienkārši notika tajā pašā laikā."
Līdz 6. decembrim Oulu policijā bija arestēti desmit vīrieši par seksu un vardarbīgiem noziegumiem. Upuri tagad bija trīs meitenes, visas jaunākas par 15 gadiem. Visi aizdomās turētie bija ieradušies Somijā kā patvēruma meklētāji vai bēgļi.
Līdz 2019. gada 11. janvārim policija atklāja, ka viens no izvarošanas upuriem ir izdarījis pašnāvību mēnešus iepriekš. Upuru skaits bija pieaudzis līdz deviņiem. Policijas aizturēto vīriešu skaits tagad bija divpadsmit. Visi aizdomās turētie bija ārzemnieki.
Līdz 16. janvārim aizdomās turēto personu skaits bija 16, un visi bija dzimuši ārvalstīs. Policija atklāja, ka vismaz viena no meitenēm pirms izvarošanas bijusi sazāļota. Tika teikts, ka noziegumi notikuši 2018. gada vasarā un rudenī.
11. februārī tika ziņots, ka policija ir sākusi izmeklēt jaunas aizdomās par divu nepilngadīgu meiteņu izvarošanu, kas notikušas dažas dienas iepriekš privātmājā. Viena no meitenēm ir jaunāka par 16 gadiem, otra — līdz 18 gadu vecumam. Viens aizdomās turētais atrodas apcietinājumā. Aizdomās turētajam ir ārvalstu izcelsme un uzturēšanās atļauja Somijā. Policija 13. janvārī informēja, ka izmeklē vēl vienas aizdomas par bērna izvarošanu un pastiprinātu seksuālu izmantošanu. Upuris ir 14 gadus veca meitene, un izvarošana notika privātā dzīvoklī janvārī.
Līdz februāra beigām policija bija izvērsusi izmeklēšanu un ziņošanu, iekļaujot ne tikai iedraudzināšanas lietas Oulu, bet arī "maigākas darbības, piemēram, uzbrukumus". Tagad bija 29 aizdomās turētie, no kuriem aptuveni 20 bija "ārvalstu izcelsmes vīrieši."
Bēgšana
Viens no aizdomās turamajiem iedrošināšanas bandas bēgļiem aizbēga uz Vāciju un, iespējams, ir devies uz Franciju. Viņš tika arestēts Vācijā 2018. gadā, bet tika atlaists. Aizdomās turētais ir 25 vai 26 gadus vecs, un tiek uzskatīts, ka viņš ilgstoši izvarojis 13 gadus vecu bērnu. Būdams Irākas pilsonis, viņš atkal tika sagūstīts Zārbrikenē 2019. gadā, atrodoties ātrgaitas vilciena maršrutā no Parīzes uz Manheimu, taču tika teikts, ka viņa izdošana Somijai varētu prasīt pat četras nedēļas.
Spriedumi
Muso Asojevs, dzimis 1975. gadā Tadžikistānā, tika sodīts ar trīs gadu un astoņu mēnešu cietumsodu, kā arī cietušajam kompensāciju EUR 10 500 apmērā par 10 gadus vecas meitenes seksuālu izmantošanu un izvarošanu mošejā, laikā no 7. jūlija līdz 7. oktobrim. 2018. gadam.
Abdullhadi Barhum, 22 gadus vecs, 2019. gadā viņam tika piespriests divarpus gadu cietumsods, pieskaitot 3700 eiro kompensāciju cietušajam par 14 gadus vecas meitenes seksuālu izmantošanu un izvarošanu, kura populārajos sociālajos medijos meklēja kādu kas nopirks viņai cigaretes, ko viņš arī izdarīja, pirms piespieda viņu nodarboties ar orālo seksu.
Abdul Aziz Nayef Dbeisan Al-Bodour, 23 gadu vecs, 2019. gadā tika piespriests 38 mēnešu cietumsods, pieskaitot cietušajam kompensāciju 7 300 euro apmērā par bērna izvarošanu un rupju seksuālu izmantošanu.
Baraa Ahmed Saeed Al Dawayma (dzimis 1999. gadā) 2019. gada 4. jūlijā tika piespriests trīs gadu un astoņu mēnešu cietumsods par pastiprinātu bērna seksuālo izmantošanu un izvarošanu. Upuris bija 12 gadus vecs, un noziegumi notika 2018. gada jūlijā.
2019. gada 12. jūlijā Oulu apgabala tiesa pasludināja spriedumus par lietām, kurās iesaistīti astoņi ārzemēs dzimuši vīrieši, kuri noziegumu laikā izmantoja vienu un to pašu upuri, kura bija 12—13 gadus veca. Rezultāts bija šāds:
Politika un tiesības
Reuters ziņoja, ka lieta ir kļuvusi par "svarīgu politisku jautājumu" Somijas politikā. Ziņu aģentūra Sjiņhua ziņoja par astoņu ārvalstu izcelsmes vīriešu iespējamo izvarošanu, kas Somijā palielinājis populistu atbalstu.
2019. gada janvārī Oulu pilsēta ārvalstu patvēruma meklētājiem uz laiku aizliedza apmeklēt jebkādas skolas, bērnudārzus un dienas aprūpes centrus.
Mitrofanovs
Mitrofanovs (ru, no personvārda Mitrofans (Митрофа́н); sieviešu dzimtē Mitrofanova (Митрофа́нова)) ir krievu cilmes uzvārds. Cilvēki ar šo uzvārdu:
Miss Grand International
Miss Grand International ir ikgadējs skaistumkopšanas konkurss, ko organizē Miss Grand International Organization. To 2013. gadā nodibināja Taizemes uzņēmējs Nawat Itsaragrisil. Uzvarētāja kā atlīdzību iegūst 40 000 ASV dolāru naudas balvu.
Šis konkurss ir viens no pieciem prestižākajiem skaistumkonkursiem pasaulē saskaņā līdzās Mis Universe, Miss World, Miss International un Miss Supranational.
Pārstāvis no Latvijas
- Uzvarētājs
- Fināliste
- Pusfinālists
Makvī
Makvī var būt:
Velēnas draudzes novads
Velēnas draudzes novads bija viens no Vidzemes guberņas Valkas apriņķa (līdz 1783. gadam — Cēsu apriņķa) draudzes novadiem. Pēc apvienošanas ar Tirzas draudzes novadu izveidojās Tirzas—Velēnas draudzes novads.
Sporta veidi Universiādēs
Tabulās uzskaitīti sporta veidi, kas bijuši iekļauti Starptautiskās universitāšu sporta federācijas organizētajās vasaras un ziemas universiādēs.
Segedas sinagoga
Segedas sinagoga (hu) ir 1907. gadā celta sinagoga, kas atrodas Ungārijas dienvidu pilsētas Segedas centrālajā daļā.
Sinagogu, kas celta jūgendstila un historisma sajaukumā, projektējis Ungārijas ebreju arhitekts Lipots Baumhorns, bet kupola interjeru un vitrāžas Mikša Rots. Tā ir otrā lielākā (pēc Dohāņas ielas sinagogas) un ceturtā lielākā pasaulē. Sinagoga tika celta neologa jūdaisma kopienai.
Oogoniji
Oogoniji ir primārās dzimumšūnas, kas ovoģenēzes vairošanās periodā vairākkārt dalās. Zīdītāju sievišķo dzimumšūnu vairošanās notiek tikai embrionālās attīstības laikā. Ap sievišķajām dzimumšūnām izveidojas apvalks no mazākām šūnām. Šīs šūnu grupas kopā ar dzimumšūnu veido folikulu. Pēc tam dzimumšūnu un folikulu attīstībā uz ilgāku laiku apstājas un atsākas, tikai sasniedzot dzimumbriedumu.
Jānis Bisenieks
Jānis Bisenieks (dzimis, miris ) bija latviešu agronoms, uzņēmējs, sabiedrisks darbinieks, grāmatu izdevējs, kā arī iespiedējs. Jelgavas Latviešu biedrības priekšnieks (1901-1902), Baltijas hercogistes Reģentu padomes loceklis (1918). Dibināja vai vadīja 17 dažādas biedrības, piemēram, krāšanas un aizdošanas, apdrošināšanas, kuģniecības, kooperatīvu, riteņbraucēju, u.c.
Dzīvesgājums
Dzimis 1864. gada 12. decembrī (30. novembrī) Kroņvircavas pagasta „Viduszīģeļu” saimnieka ģimenē. Mācījās Jelgavas 3. elementārskolā (1874-1877) un Jelgavas reālskolā. Studēja Rīgas Politehniskās augstskolas lauksaimniecības nodaļā, kuru absolvēja 1890. gadā.
1892. gadā viņš sāka izdot Lauksaimnieku kalendāru, pēc tam Lauksaimnieku kabatas kalendārus. 1893. gadā nodibināja Jelgavas Lauksaimniecības biedrību un pēc sešiem gadiem Latvijas lauksaimniecības ekonomikas sabiedrību. 1895. gadā pēc viņa ierosinājuma tika organizēta Lauksaimniecības, rūpniecības un amatniecības izstāde. Viņš iegādājās ķieģeļu fabriku pie Iecavas upes, bet pie Ventspils zemi ražošanas vajadzībām. Jelgavas Latviešu biedrības priekšnieks (1901-1902). Dibināja Jelgavas (vēlāk Mežotnes, Saulaines) Lauksaimniecības skolu (1908), Jelgavas komercbanku (1912). Pirmā pasaules kara sākumā bija Latviešu strēlnieku bataljonu organizācijas komitejas loceklis, bet kara beigās 1918. gada novembrī Baltijas hercogistes Reģentu padomes loceklis. Laikā no 1921. līdz 1923. gadam Bisenieks bija žurnāla "Zemkopis" redaktors.
Miris 1923. gada 3. februārī Rīgā. Viņa pusbrālis bija politiķis un diplomāts Georgs Bisenieks (1885‑1941).
Piemiņa
Latvijas Lauksaimniecības Universitātes Ekonomikas fakultātē ir Jāņa Bisenieka auditorija. 2004. gadā Jelgavā nodibināja Jāņa Bisenieka fondu ar mērķi saglabāt izcilā saimnieciskās un sabiedriskās dzīves darbinieka garīgo mantojumu.
Lībekas tilts
Lībekas tilts bija 1917. gadā uzbūvēts koka tilts pār Daugavu Rīgā. Tas pastāvēja septiņus gadus un tika nopostīts pavasara palos 1924. gadā.
Vēsture
1917. gada rudenī, kad krievu armija Pirmā pasaules kara laikā atkāpās no Rīgas, tika uzspridzināts Zemgales tilts un Dzelzceļa tilts. Lai nodrošinātu frontes apgādi un satiksmi starp Daugavas abiem krastiem, vācu okupācijas vara uz Pērnavu evakuētā Pontonu tilta vietā divos mēnešos (septembrī un oktobrī) uzbūvēja uz pāļiem balstītu koka tiltu pār Daugavu.
Pavasara palos 1924. gadā Daugavā bija radies liels sastrēgums starp Marušku un Salaspili. Ap 10 kilometru lielo ledus masu 5. aprīlī izkustināja armijas sapieri, uzspridzinot vienlaikus četras mīnas, tāpēc milzīgs upes vilnis kopā ar ledu vēlās pa Daugavu uz Lībekas tiltu. Tā kā tilts bija celts steigā, piemirstot par upes hidroloģisko apstākļu izpēti, ledus lauzēji bija novietoti nepareizā leņķī. Straume tos salauza citu pēc cita, aiznesot Daugavas labajā pusē tilta pirmo posmu. Stundas laikā uz jūru aizpeldēja 7 kopņu laidumi — divi no tiem nosēdās pretī Baltajai baznīcai, pārējie klejoja starp Carnikavu un Mērsragu, traucējot zvejot un kuģot. No tilta saglabājās tika daži tilta posmi kreisajā Daugavas krastā. Reizē ar tiltu tika sarauti arī telefona, telegrāfa un elektrības augstsprieguma vadi Pārdaugavā, kurus salaboja vienas dienas laikā. 1924. gadā Lībekas tilta vietā tika uzcelts Rīgas Pontonu tilts.
Lībekas tilts minēts Linarda Laicena dzejolī Uz lielā Lībekas tilta no krājuma "Ho-Taī" (1922).
TMK 2300
TMK 2300 (ražotāja mājaslapā — TMK 2200-K) ir trīs sekciju, pilnībā zemās grīdas vienvirziena tramvajs, kuru ražo Horvātijas konsorcijs Crotram. Salīdzinājumā ar sērijas iepriekšējo modeli TMK 2200, šis tramvajs ir par divām sekcijām (11,26 metriem) īsāks un tājā ir par 72 sēdvietām mazāk.
Pirmoreiz šī modeļa tramvajs sāka kursēt Zagrebā 2009. gada 23. decembrī. 2018. gada 23. novembrī uzņēmums "Liepājas tramvajs" noslēdza līgumu ar Končar – Električna vozila par jauno tramvaju piegādi. Laika posmā no 2020. līdz 2022. gadam Liepājai tika piegādāti 14 jauni TMK 2300 tramvaji.
Braiens Grifins
Braiens Grifins ir izdomāts tēls animētajā Fox Broadcasting Company komēdijseriālā "Mana trakā ģimene". Braiens ir suns. Dzīvo izdomātā pilsētā Kouhogā, Rodailendas štatā, ASV.
Braiens ir rakstnieks, kuram patīk lietot alkoholu. Viņam ir 7—9 gadi. Viņš dzīvo kopā ar Pīteru Grifinu, Luisu Grifinu, Megu Grifinu, Krisu Grifinu un Stīviju Grifinu.
Pirmo reizi televīzijā parādījās 1998. gada 20. decembrī, 15 minūšu garā sērijā kopā ar savu ģimeni. Braienu ieskaņo "Manas trakas ģimenes" autors Sets Makfārlins.
Voldemārs Akurāters
Voldemārs Akurāters (dzimis Kuritibā, miris ) bija latviešu aktieris.
Dzīvesgājums
Dzimis 1921. gadā Kuritibas pilsētā pēc 1905. gada revolūcijas uz Brazīliju aizbēgušā latviešu skolotāja, dzejnieka un politiķa Jāņa Akurātera brāļa Pētera Akurātera un viņa sievas Marijas, dzimušas Kuharskas, ģimenē. 1928. gadā kopā ar ģimeni atgriezās Latvijā. Mācījās Daugavpils 2. ģimnāzijā (1937—1940) un Tautas teātra aktierstudijā (1942—1944). Otrā pasaules kara laikā 1944. gadā Akurāteru iesauca vācu armijā un viņš krita Sarkanās armijas gūstā. 1946. gadā Akurāters atgriezās Latvijā un iestājās Nacionālā teātra aktierstudijā, kuru pabeidza 1948. gadā. Studiju laikā strādāja Nacionālajā teātrī, vēlāk pārgāja uz Liepājas teātri.
1951. gadā viņu apcietināja un izsūtīja uz Sibīriju. Pēc atgriešanās no izsūtījuma viņš strādāja Valmieras teātrī un Nacionālajā teātrī. Miris 1976. gadā Rīgā, apglabāts Raiņa kapos.
Voldemārs Akurāters bija precējies ar teātra kritiķi Līviju Akurateri, vēlāk ar rakstnieci Dagniju Zigmonti. Voldemāra Akurātera meita no pirmās laulības ir dziedātāja Ieva Akuratere.
Filmas
Filmējies vairākās filmās, tai skaitā "Vella kalpi", "Vella kalpi Vella dzirnavās", "Pie bagātās kundzes" un "Šķēps un roze".
Tarjeijs Vēsoss
Tarjeijs Vēsoss (no, dzimis 1897. gada 20. augustā Tēlemarkā, miris 1970. gada 15. martā Oslo) bija norvēģu dzejnieks un prozaiķis. Vēsoss tiek uzskatīts par vienu no pagājušā gadsimta ievērojamākajiem norvēģu rakstniekiem, īpaši pēc Otrā pasaules kara.
Biogrāfija
Lielu daļu jaunības viņš pavadīja vientulībā, meklējot atbalstu un mierinājumu dabā. Viņu plosīja sirdsapziņas pārmetumi par atteikumu pārņemt ģimenes saimniecības pārvaldību, un šī vainas izjūta lielā mērā caurvij viņa darbus. Vēsosu dziļi iespaidoja pēc Otrā pasaules kara piedzīvotais posts un vispārējā iznīcība.
Rakstniecība
Vēsoss ir publicējies gandrīz 50 gadus – no 1923. līdz pat 1970. gadam. Vēsosa darbi raksturojami kā vienkārša, kodolīga un simboliska proza. Viņa darbu pamatā nereti ir vienkārši lauku cilvēki, kuri piedzīvo dažādas psiholoģiska rakstura drāmas un, pēc kritiķu paustā, tie uzskatāmi par dziļi atainotiem psiholoģiskiem tēliem. Pārsvarā darbos, risinot tādus sarežģītus jautājumus kā nāve, kauns, bailes un citas emocijas, Vēsoss ir pievērsies arī Norvēģijas ainavu un dabasskatu atainošanai.
Vislielāko ievērību un popularitāti guvuši darbi „Ledus pils” (Is-slottet), kas stāsta par divām meitenēm, kuras veido dziļas, personiskas attiecības, kā arī „Putni” (Fuglane), kas vēsta par pieaugušu vīrieti, kurš ir bērna prātā, kā arī bagāta iztēle.
Tarjeija Vēsosa darbi latviešu valodā
Skandināvu literatūras tulkotāji ir latviskojuši vairākus Tarjeija Vēsosa darbus, sākumā tos, kas visvairāk saistīti ar latviešiem pazīstamo zemnieka dzīvi. Pirmais viņa darbs latviski – „Lielā spēle” (Det store spelet, 1934) – iznāk 1938. gadā Elijas Klienes (1896–1978) tulkojumā. Šis romāns turpinājumos parādījās žurnālā „Sējējs”. Pēc kara interese par Vēsosu turpinājās gan trimdā, gan padomju Latvijā. 1961. gadā Bruklinā, apgādā Grāmatu draugs, iznāca „Melnie zirgi” (Dei svarte hestane, 1928) Lizetes Skalbes (1886-1972) tulkojumā. Andrejs Irbe (1924–2004) par Vēsosu un Vēsosa darbiem vairākkārt rakstīja žurnālā „Jaunā Gaita”, un par „Melnajiem zirgiem” viņš saka: „„Melnie zirgi” ir sākums Vesōsa literārās meklēšanas un radīšanas augšupejai, ko raksturo arvien jaunu redzes leņķu un jaunas formu valodas meklējumi. Vārdu spēle vilina uz allegoriju: šāsdienas Vesōss ir uzkāpis augstu norvēģu kalnu nogāzē, no kurienes viņš var atskatīties uz „Melnajiem zirgiem” ielejā, pats augstās „Ledus pils” tīro gaismas atstaru viesuļos.” 1967. gadā tika publicēts romāna „Putni” (Fuglane, 1957) fragments – piecas nodaļas Andreja Irbes tulkojumā. 1975. gadā Solveigas Elsbergas tulkojumā otro reizi latviski iznāca romāns Det store spelet, bet šī tulkojuma nosaukums ir „Diženā rotaļa”. 1985. gadā sērijā Ārzemju rakstnieku stāsti jaunatnei iznāca romāns „Tilti” (Bruene, 1966) Solveigas Elsbergas tulkojumā. 2013. gadā apgāds „Nordisk” izdeva romānu „Ledus pils” Ingas Bērziņas tulkojumā.
Literatūras balvas
Tarjeijs Vēsoss ieguvis daudzus apbalvojumus literatūrā, tai skaitā apgāda Gyldendal balvu 1943. gadā, Ziemeļvalstu Padomes literatūras balvu (Nordisk Råds litteraturpris) 1963. gadā par romānu „Ledus pils”. Ticis trīs reizes nominēts Nobela prēmijai literatūrā (1964., 1968. un 1969. g.).
LP
LP var būt:
Pēteris Cepurnieks
Pēteris Cepurnieks (dzimis Rīgā, miris ) bija latviešu aktieris.
1932. gadā beidzis Ernesta Feldmaņa teātra kursus. Bijis Nacionālā teātra aktieris.
Filmējies vairākās filmās, tai skaitā "Latviešu strēlnieka stāsts", "Dāvana vientuļai sievietei", "Vella kalpi Vella dzirnavās", "Vella kalpi", "Vārnu ielas republika", "Mērnieku laiki", "Purva bridējs" un "Pie bagātās kundzes".
Žilinas apgabals
Žilinas apgabals ir viens no Slovākijas apgabaliem valsts ziemeļos. Tas robežojas ar Poliju ziemeļos, Prešovas apgabalu austrumos, Banskas Bistricas apgabalu dienvidos, Trenčīnas apgabalu dienvidrietumos un Čehiju ziemeļrietumos.
Administratīvais iedalījums
Apgabalā 11 apriņķi - Bitčas apriņķis, Čadcas apriņķis, Dolni Kubīnas apriņķis, Kisucke Nove Mesto apriņķis, Liptovski Mikulāšas apriņķis, Martinas apriņķis, Nāmestovo apriņķis, Ružomberokas apriņķis, Turčanske Teplices apriņķis, Tvrdošīnas apriņķis, Žilinas apriņķis.
Pilsētas
Apgabalā ir 18 pilsētas:
Kursīvā - pilsētas, kas nav apriņķu centri.
Luka Budisavļevičs
Luka Budisavļevičs (sr; dzimis Belgradā) ir Serbijas starptautiskais lielmeistars šahā (2021).
Biogrāfija
2019. gadā uzvarējis starptautiskā šaha turnīrā Open Tatry. Tajā pašā gadā dalījis pirmo vietu Serbijas junioru šaha čempionātā U20 vecuma grupā. 2020. gadā uzvarējis Balkānu valstu tiešsaites šaha jauniešu čempionātā individuālajā vērtējumā U16 vecuma grupā un kopā ar Serbijas komandu izcīnījis 3. vietu komandu vērtējumā. 2021. gadā izcīnījis bronzas medaļu Serbijas šaha čempionātā. .
2021. gada novembrī Rīgā ierindojies 105. vietā 2021. gada "FIDE Chess.com Grand Swiss" turnīrā.
Par panākumiem turnīros FIDE 2020. gadā viņam piešķīrusi starptautiskā meistara (IM), bet 2021. gadā - starptautiskā lielmeistara (GM) nosaukumu. 16 gadu, 10 mēnešu un 7 dienu vecumā kļuvis par visu laiku jaunāko Serbijas lielmeistaru šaha vēsturē.
La Congolaise
La Congolaise ir Kongo Republikas valsts himna. Himna tika pieņemta neatkarības iegūšanas brīdī 1959. gadā, bet 1969. gadā to nomainīja Les Trois Glorieuses. 1991. gadā tā atkal kļuva par oficiālo himnu. Teksta autors ir Žaks Tondra un Žoržs Kibangi, mūziku komponējis Žans Ruaērs un Žozefs Spadiljērs.
96 (skaitlis)
96 (deviņdesmit seši) ir naturāls skaitlis, kas veselo skaitļu rindā atrodas starp 95 un 97. Gada deviņdesmit sestā diena ir 6. aprīlis (garajā gadā 5. aprīlis).
Romiešu skaitļu sistēmā deviņdesmit seši tiek pierakstīts šādi — XCVI, bet binārajā skaitīšanas sistēmā deviņdesmit seši ir 11000002, oktālajā skaitīšanas sistēmā — 1408 un heksadecimālajā skaitīšanas sistēmā — 6016. Deviņdesmit seši ir pāra skaitlis.
Ķīmisko elementu periodiskā tabulā deviņdesmit seši ir kirija (Cm) atomskaitlis, kā arī tas ir ASCII kods " ` " simbolam.
Džūds Belingems
Savu karjeru Belingems iesāka Anglijas čempionāta komandā Birmingham City. 2020. gadā Belingems par 25 miljoniem eiro pievienojas Dortmundes "Borussia", padarot viņu dārgāko 17 gadus veco futbolistu vēsturē. "Borussia" komandā Belngems pavadīja trīs gadus, līdz 2023. gada vasarā viņš pārcēlās uz Spānijas komandu Madrides "Real".
Sjaņjana
Sjaņjana (zh, ) ir prefektūras līmeņa municipalitāte Šaaņsji provincē Ķīnas vidienē. Izvietojusies provinces vidusdaļā Veihes krastos. Robežojas austrumos ar Jaņaņu, Tunčuaņu un Veinaņu, dienvidos — ar provinces galvaspilsētu Sjiaņu, rietumos — ar Baodzji, bet ziemeļos — ar Gaņsu provinci. Municipalitātes centrs izvietojies pie Sjiaņas ziemeļrietumu robežas un ir faktiski ar to saplūdusi. Sjaņjanas Veičenas rajonā atrodas Sjiaņas Sjaņjanas starptautiskā lidosta. Viena no senajām Ķīnas galvaspilsētām.
Dagnis Straubergs
Dagnis Straubergs (dzimis ) ir Limbažu novada domes priekšsēdētājs, šo amatu viņš ieņem kopš.
Sjaņjana
Vēsture
350. gadā p.m.ē. uz šo apvidu no Lijanas tika pārcelta Cjiņu dinastijas galvaspilsēta. Pilsēta izvietojusies dienvidos no Dzjudzunšana kalniem un ziemeļos no Veihes upes, kas pēc tā laika filozofijas visos aspektos atbilda jan īpašībām un tika nosaukta par ‘Pilnīgu jan’. Sjiņjana bija Cjinu galvaspilsēta līdz 206. gadam p.m.ē., kad to nodedzināja Lu Bana karaspēks. Pēc Haņu dinastijas nodibināšanas galvaspilsēta 202. gadā p.m.ē. tika pārcelta un netālo Čanaņu mūsdienu Sjiaņas teritorijā.
Dagnis Straubergs
Pirms tam bijis Salacgrīvas novada domes priekšsēdētājs.
Johans Frīdrihs Štefenhāgens
Johans Frīdrihs Štefenhāgens (1774–1812) bija Kurzemes hercogistes grāmatu iespiedējs (Hochfürstlich-Kurländischer Hofbuchdrucker), kurš iespieda grāmatas arī latviešu valodā. Nodibināja izdevniecību J. F. Steffenhagen und Sohn, kas pastāvēja līdz 1919. gadam.
Dzīvesgājums
Dzimis Zviedru Pomerānijas tirgotāja ģimenē 1744. gada 4. martā Zāgārdā (Sagard) Rīgenes salā. 1762. gadā Štrālzundē ieguva ķirurga atestātu un pārcēlās uz dzīvi Kurzemes un Zemgales hercogistē, kur sāka strādāt par Jelgavas ķirurgu un bārddzini. No 1766. gada sāka mācīties par burtlici K. Lītkes spiestuvē. 1769. gadā apprecēja spiestuves īpašnieka atraitni un ieguva spiestuvi savā īpašumā. Kurzemes hercogs viņam apstiprināja galma grāmatu iespiedēja privilēģiju, 65 dālderu lielu algu un brīvu dzīvokli spiestuves namā. Sākumā spiestuvē viņš strādāja pats ar vienu palīgu, pēc hercoga Pētera rīkojuma 1772. gadā viņam tika uzteikts brīvais dzīvoklis, bet 1775. gadā atņemtas kalendāru un avīzes izdošanas tiesības. 1775. gadā Štefenhāgens Jelgavā nopirka zemes gabalu ar ēku Kanģīzeru (Kannulējēju) ielā 20. 1770. gados Štefenhāgens konkurences cīņā uzveica Kurzemes grāmatu tirgotājus J. F. Hincu un V. A. Šteidelu, kas bija iesaistīti Štefenhāgena priviliģēto latviešu baznīcas rokasgrāmatu nelikumīgā pārdrukāšanā un izplatīšanā. 1781. gadā viņu uzņēma Kēnigsbergas grāmatu iespiedēju savienībā. 1780. gados viņam jau bija 4 vai 5 zeļļi un tika darbinātas 2 spiedes.
Štefenhāgena spiestuves vēlākie īpašnieki bija J. M. Pēterss-Štefenhāgens (1812–1838), V. Pēterss-Štefenhāgens (1839–1873), G. Pēterss-Štefenhāgens (1873–1875), A. Pētersa-Štefenhāgena (1876–1879) un H. Šāks-Štefenhāgens (1880–1919).
Iespieddarbi
Līdztekus oficiālajiem valdības iestāžu izdevumiem, avīzēm un kalendāram vācu valodā, Štefenhāgena izdevniecība iespieda lieltirāžas izdevumus latviešu valodā: luterāņu dziesmu un lūgsnu grāmatas, katehismus, perikopes un ābeces. 1785. gada kalendārs tika iespiests 3300 eksemplāros, perikopes (1790) – 4000 eksemplāros, G.F. Stendera dzejoļu krājums (1790) – 1500 eksemplāros, muižu likumi, apsveikumu teksti parasti 100–200 eksemplāros. Viņš veica arī atkārtotus metienus no agrākiem neizjauktiem salikumiem. Lai vienmērīgāk noslogotu personālu, starplaikos iespieda individuālu autoru grāmatas, sākumā pasūtinājumus.
Desna
Desna (ru; uk) ir upe Krievijā un Ukrainā, Dņepras kreisā krasta pieteka. Senkrievu valodā tās nosaukums nozīmē "labā roka". Upes garums ir 1130 km un tās baseina platība ir 88 900 km².
Ukrainā upes platums variē no 60 līdz 250 metriem, bet vidējais dziļums ir 3 m. Gada vidējā caurtece pie ietekas Dņeprā ir 360 m³/s. Upe parasti aizsalst no decembra sākuma līdz aprīļa sākumam. Tā ir kuģojama no Novhorodas-Siverskas līdz ietekai 535 km garumā.
Ģeogrāfija
Desnas izteka atrodas Smoļenskas augstienē, Krievijā, uz austrumiem no Smoļenskas pilsētas, mežā pie Jeļņas pilsētiņas. Pēc tam Desna plūst uz dienvidiem caur purvainu ieleju Brjanskas virzienā, kur upes labais krasts kļūst augstāks.
Pēc saplūšanas ar Seimas upi pie Krievijas—Ukrainas robežas upe kļūst plašāka. Labais krasts atkal pazeminās pie Čerņihivas un arī pie vienas no pietekām, Osteras, kur Desna turpina savu tecējumu caur zemu, dubļainu ieleju līdz sasniedz savu ieteku Dņeprā pie Kijivas.
Rihards Lepers
Rihards Lepers (dzimis  Varakļānos) ir latviešu aktieris un dziedātājs.
No 1992. līdz 2001. gadam mācījies Talsu 2. vidusskolā. No 2001. — 2004. gadam mācījies Rīgas Komercskolā. 2007. gadā absolvējis Latvijas Kultūras akadēmiju dramatiskā aktiera specialitātē. Spēlējis Rīgas Krievu teātrī un Teātra Observatorijā.
FIlmējies vairākos seriālos un filmās, tai skaitā "UgunsGrēks" "Sapņu komanda 1935", "Rūdolfa mantojums", ''Mazie laupītāji", Svešā dzīve", "Cerību iela 21", "Saldais pārītis", "Markuss".
Jānis Siliņš (riteņbraukšana)
Riteņbraukšana
Jaunībā ar panākumiem nodarbojies ar riteņbraukšanu, kļuvis par PSRS studentu vicečempionu riteņbraukšanā, ieguvis 23. vietu daudzdienu velobrauciena «Draudzība» kopvērtējumā, kā arī izcīnīja Latvijas PSR čempiona titulu braucienā ar atsevišķu startu. Ziemās trenējies arī ātrslidošanā un vairākkārt kļuva par Latvijas studentu čempionu.
1963. gadā pabeidzis Smiltenes vidusskolu, 1967. gadā Latvijas Valsts fiziskās kultūras institūtu.
No 1967. līdz 1973. gadam strādājis par fizkultūras skolotāju Smiltenes 2. astoņgadīgajā skolā, paralēli no 1967. līdz 1974. gadam darbojies kā riteņbraukšanas treneris Smiltenē. No 1974. līdz 1989. gadam riteņbraukšanas treneris Valmierā, trenējis vēlāko profesionālo šosejas riteņbraucēju Arvi Piziku un treka riteņbraucēju Aināru Ķiksi.
No 1989. līdz 2009. gadam Valmieras sākumskolas (iepriekš Valmieras pamatskola) direktors.
1988. gadā uzsācis BMX braukšanas popularizēšanu Latvijā, no 1988. līdz 2006. gadam bijis Latvijas BMX federācijas viceprezidents. No 2006. līdz 2010. gadam Latvijas Riteņbraukšanas federācijas viceprezidents.
Politiskā darbība
1995. gadā J. Siliņš nesekmīgi kandidēja 6. Saeimas vēlēšanās no partijas "Tēvzemei un Brīvībai" saraksta. Sākotnēji netika ievēlēts arī 7. Saeimas vēlēšanās, kur kandidēja no "Tēvzemei un Brīvībai/LNNK" saraksta, taču 2000. gadā no 20. janvāra līdz 11. maijam bijis 7. Saeimas deputāts, uz laiku ieņemot partijas biedra Vladimira Makarova vietu, kurš kļuva par ministru. Darbojies Sabiedrības veselības un Sporta apakškomisijā.
2001. un 2005. gada pašvaldību vēlēšanās ievēlēts un darbojies Valmieras domē. Šajā laikā kandidējis arī 8. Saeimas un 9. Saeimas vēlēšanās, taču nav guvis vēlētāju atbalstu. 2008. gadā izstājies no partijas "Tēvzemei un Brīvībai/LNNK", kļuvis par "Pilsoniskās savienības" biedru, no kuras saraksta nesekmīgi kandidēja Valmieras domes vēlēšanās 2009. gadā. No partijas "Vienotība" saraksta kandidējis arī 10. Saeimas un 11. Saeimas vēlēšanās, taču nav guvis vēlētāju atbalstu. 2014. gadā 12. Saeimas vēlēšanās pārstāvēja Jauno konservatīvo partiju, kuras saraksts nepārvarēja 5% barjeru un Saeimā neiekļuva. Kandidēja arī 13. Saeimas vēlēšanās 2018. gada rudenī, kā arī 2021. gada Latvijas pašvaldību vēlēšanās uz vietu Valmieras novada domē, taču abas reizes nesaņēma pietiekošu vēlētāju atbalstu, lai tiktu ievēlēts.
Atzinības
2006. gada 12. oktobrī saņēmis Atzinības krusta V šķiru (ordeņa kavalieris).
2015. gadā saņēmis Latvijas Gada balvu sportā par mūža ieguldījumu.
Želatīns
Želatīns ir caurspīdīgs, bezkrāsains un sausā veidā lūstošs olbaltumvielu maisījums bez garšas, kas iegūts no dažādu dzīvnieku kolagēna. To sauc arī par dzīvnieku līmi. Želatīns tiek izmantots kā cietviela pārtikā, zāļu un fotogrāfiju izstrādē un kosmētikas ražošanā. Želatīns ir neatgriezeniska kolagēna hidrolīzes forma.
Tas ir sastopams lielākajā daļā gumijveida saldumu, pastilā, dažos saldējumos, pudiņā un jogurtā. Mājsaimniecības vajadzībām želatīns tiek pārdots plāksnītēs, granulās vai pulverī. Daži želatīna veidi var tikt likti uzreiz ēdienā, kamēr citus vajag pirms tam izšķīdināt ūdenī.
Šauri (Kastuļinas pagasts)
Šauri bija apdzīvota vieta Aglonas novada Kastuļinas pagastā, atradās pagasta rietumu daļā 8 km no pagasta centra Priežmales, 13 km no novada centra Aglonas un 246 km no Rīgas.
Apdzīvotā vieta atradās netālu no autoceļa V644 un Biržkalna ezera savienojuma ar Rušonu.
Datu definēšanas valoda
SQL kontekstā, datu definēšanas jeb datu aprakstīšanas valoda (DDL) ir sintakse datu bāzes objektu, piemēram, tabulu, indeksu un lietotāju izveidei un modificēšanai. DDL vaicājumi ir līdzīgi datorprogrammēšanas valodai, kas definē datu struktūru, īpaši datubāzu shēmu. Visbiežāk lietotie DDL vaicājumu piemēri ir,   un.
Vēsture
Datu definīcijas valodas jēdziens un tās nosaukums pirmo reizi tika ieviests saistībā ar Codasyl datu bāzes modeli, kur datu bāzes shēma tika uzrakstīta valodas sintaksē, kas aprakstīja lietotāja datu modeļa ierakstus, laukus un kopas. Vēlāk to izmantoja, lai atsauktos uz strukturētās vaicājumu valodas (SQL) apakškopu, lai deklarētu tabulas, kolonnas, datu tipus un ierobežojumus. SQL-92 ieviesa shēmu manipulēšanas valodu un shēmu informācijas tabulas, lai vaicātu shēmas. Šīs informācijas tabulas SQL:2003 tika norādītas kā SQL/Schemata. Termins DDL tiek lietots arī vispārīgā nozīmē, lai apzīmētu jebkuru formālu valodu, kas apraksta datus vai informācijas struktūras.
Strukturēto vaicājumu valoda (SQL)
Vairākas datu aprakstīšanas valodas lieto deklaratīvo sintaksi, lai definētu kolonnas un datu tipus, bet strukturētā vaicājumu valoda (SQL) izmanto imperatīvo darbības vārdu kolekciju, kuras mērķis ir modificēt datu bāzes shēmu — pievienojot, mainot vai dzēšot tabulu vai citu elementu definīcijas. Šos vaicājumus var brīvi apvienot ar citiem SQL vaicājumiem, nepadarot DDL par atsevišķu valodu.
CREATE vaicājums
Create komanda tiek izmantota, lai izveidotu jaunu datu bāzi, tabulu, indeksu vai iekļautās procedūras.
CREATE vaicājums SQL izveido komponentu relāciju datubāžu pārvaldības sistēmā (RDBMS). SQL 1992 specifikācijā komponentu veidi, ko var izveidot ir shēmas, tabulas, skati, domēni, rakstzīmju kopas, komplektēšana, tulkojumi un apgalvojumi. Daudzas implementācijas paplašina sintaksi, lai varētu izveidot papildus elementus, piemēram, indeksus un lietotāju profilus. Dažas sistēmas, piemēram, PostgreSQL un SQL Server, atļauj CREATE un citas DDL komandas datu bāzes transakcijā, un līdz ar to tās var tikt atsauktas.
CREATE TABLE vaicājums
Bieži lietota CREATE komanda ir komanda CREATE TABLE. Tipisks lietojums: CREATE TABLE [tabulas nosaukums] ( [kolonnu definīcijas] ) [tabulas parametri] Kolonnu definīcijas ir šādas:
Vaicājuma piemērs, lai izveidotu tabulu ar nosaukumu darbinieki, ar dažām kolonnām: Dažas CREATE TABLE DDL formas var ietvert DML (datu manipulēšanas valodu) - līdzīgas konstrukcijas kā SQL sintaksē CREATE TABLE AS SELECT (CTaS).
DROP vaicājums
DROP vaicājums neatgriezeniski izdzēš esošu datu bāzi, tabulu, indeksu vai skatu.
DROP vaicājums SQL noņem komponentu no relāciju datubāzu pārvaldības sistēmas (RDBMS). Objektu veidi, kurus var neatgriezeniski izdzēst, ir atkarīgi no izmantotās RDBMS, bet lielākā daļa atbalsta tabulu, lietotāju un datubāzu neatgriezenisku izdzēšanu. Dažas sistēmas (piemēram, PostgreSQL) ļauj DROP un citām DDL komandām notikt transakcijas ietvaros un tādējādi tās var tikt atsauktas. Tipisks lietojums: DROP objektatips objektanosaukums. Piemēram, komanda DROP tabulu ar nosaukumu darbinieki: DROP vaicājums atšķiras no DELETE un TRUNCATE vaicājumiem, jo DELETE un TRUNCATE nenoņem pašu tabulu. Piemēram, vaicājums DELETE var izdzēst dažus (vai visus) datus no tabulas, atstājot pašu tabulu datu bāzē, savukārt DROP vaicājums no datu bāzes izdzēš visu tabulu.
ALTER vaicājums
Vaicājums ALTER maina esošu datu bāzes objektu.
ALTER vaicājums SQL maina objekta īpašības relāciju datubāžu pārvaldības sistēmā (RDBMS). Objektu veidi, kurus var mainīt, ir atkarīgi no tā, kura RDBMS tiek izmantota. Tipisks lietojums: ALTER objektatips objektanosaukums parametri. Piemēram, komanda pievienot (pēc tam noņemt) kolonnu ar nosaukumu burbuļi esošai tabulai ar nosaukumu izlietne :
TRUNCATE vaicājums
Vaicājums TRUNCATE tiek izmantots, lai dzēstu visus datus no tabulas. Tas ir daudz ātrāk, nekā lietot vaicājumu DELETE.
Referenciālās integritātes vaicājumi
Cits DDL teikuma veids SQL tiek izmantots, lai definētu referenciālās integritātes attiecības, kas parasti tiek ieviestas kā primārās atslēgas un ārējās atslēgas tagi, dažās tabulu kolonnās. Šos divus vaicājumus var iekļaut teikumā CREATE TABLE vai ALTER TABLE;
Eiropas Kino balva
Eiropas Kino balva ir apbalvojums kino, ko katru gadu pasniedz Eiropas Kino akadēmija. Pirmoreiz balvas tika pasniegtas 1988. gadā, sākotnēji tā tika saukta par Fēliksa balvu.
Eiropas Kino balvu ir saņēmusi latviešu režisora Ivara Selecka dokumentālā filma "Šķērsiela", kas 1990. gadā uzvarēja labākās dokumentālās filmas kategorijā.
Bitčas apriņķis
Bitčas apriņķis ir Slovākijas Žilinas apgabala administratīvā iedalījuma vienība. Robežojas ar Žilinas apgabala Čadcas un Žilinas apriņķi, kā arī Trenčīnas apgabala Považska Bistricas apriņķi.
Sātse
Sātse (et) ir ciems Igaunijas galējos dienvidaustrumos, Krievijas pierobežā, Veru apriņķa Setomā pagastā.
Sātse un apkārtējie ciemi ir ievērojami ar to, ka svarīgākais ceļš, kas to savieno ar pārējo Igauniju (uz ziemeļiem, uz Versku), iet caur Krievijas teritoriju, tā saukto Sātses zābaku. Ceļš vispārējai satiksmei atvērts kopš 2008. gada.
Sātse ir sens setu ciems, agrāk saukts Gorki vai Korki. Kopš 1974. gada šeit izveidots Setu muzejs, kas ir Verskas Setu sētas-muzeja (Seto Talumuuseum) filiāle. Senākā ēka Sātsē ir pareizticīgo baznīca, kas būvēta 1801. gadā iepriekšējās koka baznīcas vietā.
Dorofejeva
Dorofejeva (ru, no personvārda Dorofejs (Дорофей); vīriešu dzimtē Dorofejevs (Дорофе́ев)) ir krievu cilmes uzvārds. Cilvēki ar šo uzvārdu:
Jānis Augusts Hilzens
Jānis (Jans) Augusts Hilzens (pl, de; dzimis 1702. gadā, miris ) bija Hilzenu dzimtai piederīgs Latgales (Inflantijas vaivadijas) muižnieks, sabiedriskais darbinieks, rakstnieks. Dagdas, Pildas, Bukmuižas, Kaunatas un citu muižu īpašnieks. Ježija Nikolaja Hilzena jaunākais brālis, Juzefa Hilzena tēvs.
Amati
Inflantijas vaivadijas kastelāns (1744-1754), Minskas vaivads (1754-1767), Braslavas (no 1739) un Parhovas stārasts.
Dzīvesgājums
Jānis Hilzens dzimis 1702. gadā Viļakas stārasta Georga Hilzena (Jerzy Hylzen) ģimenē. Ietilpst Livonijas ordeņa bruņinieku Hilzenu dzimtā, kas pēc Livonijas konfederācijas sadalīšanas kalpoja Polijas un Lietuvas valdniekiem.
Jaunību pavadīja Inflantijas vaivada Jāņa Ludviķa Plātera mājās un apprecēja viņa meitu Konstanci. 1735., 1736. un 1738. gadā viņu ievēlēja par Inflantijas vaivadijas pārstāvi Polijas-Lietuvas Seimā. No 1739. gada bija Braslavas stārasts, no 1744. gada Inflantijas vaivadijas kastelāns, no 1749. gada Lietuvas dižkunigaitijas Lielā tribunāla deputāts un maršalks. 1750. gadā Viļņā iznāca viņa apcerējums par Latgales vēsturi Inflanty w dawnych swych .... 1754. gadā Hilzenu iecēla par Minskas vaivadu.
Miris 1767. gada 14. februārī Varšavā. Hilzena rezidence Varšavā bija ēka, kas pazīstama kā Mostovsku pils (Pałac Mostowskich). Mūsdienās tajā atrodas Varšavas policijas galvenā pārvalde.
Kapiļas rajons
Kapiļas rajons ir Minskas apgabala rajons Baltkrievijā. Robežojas ar Minskas apgabala Uzdas, Sluckas, Saļihorskas, Kļeckas, Ņasvižas un Stovbcu rajoniem.
Kapiļas rajona Kaņuhu ciemā dzimis rakstnieks Aļess Adamovičs (Алесь Адамовіч, 1926-1994).
Zaļais sīlis
Zaļais sīlis (Cyanocorax luxuosus) ir maza auguma vārnu dzimtas (Corvidae) putns, kas pieder cekulsīļu ģintij (Cyanocorax). Izdala 8 pasugas. Zaļais sīlis pieder Jaunās pasaules sīļu grupai. Tā izplatība sākas ar ASV dienvidiem Teksasas štatā un turpinās cauri Meksikai un Centrālamerikai līdz Hondurasai.
Nesenā pagātnē zaļais sīlis un inku sīlis (Cyanocorax yncas) tika sistematizēti kā viena suga, bet saskaņā ar jaunākajiem ģenētiskajiem atklājumiem abas kādreizējās pasugas nodalītas kā atsevišķas sugas.
Izskats un īpašības
Zaļais sīlis ir maza auguma vārnu dzimtas putns, ķermeņa garums ir apmēram 25—27 cm, svars 66—92 g. Abi dzimumi ir vienādi lieli.
Tā apspalvojums ķermeņa apakšdaļā ir gaišāk vai tumšāk dzeltens, vai dzeltenzaļš, bet uz muguras tas ir košāk zaļš. Galvas apspalvojums kombinējas no koši zilām spalvām uz pieres, pakauša un vaigu galiem, un melnām uz pārējās sejas daļas un pakakles, starp acīm uz pieres ir neliels balts laukums, spurainais cekuls ir zils.
Spārni ir zaļi tāpat kā mugura. Astes spalvas kombinējas no dzeltenām un zilizaļām spalvām. Acis zaļajam sīlim var būt gan tumši brūnas, gan koši dzeltenas, atkarībā kurai pasugai zaļais sīlis pieder. Knābis melns, bet kājas pelēkas. Jaunajiem putniem starp acīm iztrūkst baltā laukuma.
Uzvedība
Zaļais sīlis ir skaļš putns. Tas daudz pļāpā un klaigā, tā vokālās iespējas ir ļoti dažādas, kā arī tas spēj atdarināt citus putnus un apkārtējās skaņas. Tam patīk apmesties gan tropiskajos mežos, gan atklātās vietās ar retiem kokiem, gan sausās krūmainās vietās vai tieši otrādi slapjos purvos.
Barība
Zaļais sīlis ir visēdājs. Tas barojas ar kukaiņiem un citiem bezmugurkaulniekiem, putnēniem un olām, dažādām sēklām, graudiem, zīlēm, riekstiem, ogām un augļiem. Pie iespējas tas barojas ar gaļu un cilvēku pārtikas atkritumiem. Reizēm tas tāpat kā Jaunkaledonijas vārna izmanto kociņu, lai izslaucītu kukaiņus no šaurām spraugām. Barību tas meklē gan uz zemes, gan kokos, gan krūmos. Atrasto barību tas aiznes uz kādu ērtu zaru, kur to pa nelielam gabaliņam noknābā.
Ligzdošana
Ligzdošanas laikā zaļie sīļi uzturas pa pāriem. Ligzdu būvē augstā kokā vai dzeloņainā un biezā krūmā. Ligzda parasti atrodas 1,5—10 metrus virs zemes. Tā atgādina seklu bļodu, kas vaļīgi savīta no zariņiem. Iekšpusē ligzda ir oderēta ar zāļu stiebriem, saknītēm, ķēpjiem un lapām. Dējumā ir 3—5 olas. Tās perē tikai mātīte. Inkubācijas periods ilgst 17—18 dienas. Kad mazuļi izšķīlušies, par tiem rūpējas abi vecāki. Jaunie putni izlido pēc 19—22 dienām. Arī pēc izlidošanas vecāki baro jaunos putnus vēl apmēram 3 nedēļas.
Sistemātika
Zaļajam sīlim ir 8 pasugas:
Kovboji un citplanētieši
"Kovboji un citplanētieši" (en) ir 2011. gada zinātniskās fantastikas vesterns, kura pamatā ir Skota Mičela Rozenberga tāda paša nosaukuma grafiskais romāns. Filmas režisors ir Džons Favro. Galvenās lomas atveido Denjels Kreigs, Harisons Fords, Olīvija Vailda, Sems Rokvels, Ādams Bīčs, Noa Ringers, Klānsijs Brauns un Pols Deino. Filmas pirmizrāde notika ASV.
Filmas sižets norisinās 1873. gadā Arizonā. Kosmosa kuģis ierodas šajā ASV štatā, lai pārņemtu Zemi, sākot ar Mežonīgajiem Rietumiem. Vienīgie, kas traucē šiem citplanētiešiem ir vietējo kovboju un iedzīvotāju apvienība.
Vardarbība
Vardarbības definīcijas
Latvijā vienota vardarbības legāldefinīcija nav ieviesta, un vairākos tiesību aktos tās atšķiras, pamatā atšķirībā no tiesību akta mērķa. Bērnu tiesību aizdardzības likuma 1.panta 9.1 punktā vardarbība tiek skaidrota kā "visu veidu fiziska vai emocionāla cietsirdība, seksuāla vardarbība vai cita veida izturēšanās, kas apdraud vai var apdraudēt bērna veselību, dzīvību, attīstību vai pašcieņu. Savukārt Civilprocesa likuma 250.45 pantā noteikts, ka vardarbība var būt fiziska, seksuāla, psiholoģiska vai ekonomiska un tā var notikt "starp bijušajiem vai esošajiem laulātajiem vai citām savstarpēji saistītām personām neatkarīgi no tā, vai aizskārējs dzīvo vai ir dzīvojis vienā mājsaimniecībā," kā arī tā var izpausties kā vardarbīga kontrole jeb "tāda darbība vai darbību kopums, kas ietver aizskaršanu, seksuālu piespiešanu, draudus, pazemošanu, iebiedēšanu vai citas vardarbīgas darbības, kuru mērķis ir kaitēt, sodīt vai iebiedēt aizskarto personu."
Vardarbības jēdziens skaidrots arī vairākos Ministru Kabineta noteikumos, uzsverot vardarbības dažādos veidos pēc formas, kādā tā izpaužas - fiziska, seksuāla, ekonomiska, emocionāla vai fiziskas vai seksuālas vardarbības draudi, vai vardarbīga kontrole, jebkura darbība, kas varētu nodarīt kaitējumu personas dzīvībai, brīvībai vai veselībai, vai personas ekspluatācija, vai jebkāda cita, nelikumīga, cietsirdīga vai cieņu aizskaroša darbība.
Krimināllikuma kontekstā par vardarbību atzīstama arī vajāšana - vairākkārtēja vai ilgstoša citas personas izsekošana, novērošana, draudu izteikšana šai personai vai nevēlama saziņa ar šo personu, ja tai ir bijis pamats baidīties par savu vai savu tuvinieku drošību.
Vardarbības iedalījums pēc upura
Vardarbība pēc upura var tikt iedalīta kā vardarbība pret sevi, vardarbība ģimenē, vardarbība pret bērnu, vardarbība pret sievieti, kolektīvā vardarbība, vardarbība pret dzīvniekiem utt. Civilprocesa likumā ietverti šādi vardarbības veidi:
Pasaules Veselības Organizācija norāda, ka personas tieksme būt vardarbīgam pret noteiktu subjektu grupu skaidrojama ar dažādu faktoru mijiedarbību - to ietekmē gan individuāli faktori (bērnībā piedzīvota vardarbība, atkarības u.c.), starppersonu attiecību faktori (vardarbīgi, agresīvi radinieki, draugi, kolēģi), kopienas faktori (bezdarbs, pārapdzīvotība, zemi ienākumi) un sabiedrības faktori (sociālā nevienlīdzība, augsta vardarbības tolerance, dzimumu sterotipi).
Vardarbība ģimenē
No vardarbības ģimenē var ciest jebkurš ģimenes loceklis – gan bērni, gan sievietes, gan vīrieši, gan vecvecāki, tomēr visbiežāk cietušie ir sievietes un bērni (tai skaitā bērni, kas redz vardarbību pret savu māti vai kādu citu tuvu cilvēku). Vardarbības ģimenē noteicošā pazīme – ģimeniskā, tuvības vai emocionāla saikne starp upuri un vardarbības veicēju, kas pastāv patlaban vai ir pastāvējusi iepriekš un kas var nebūt saistīta ar pāra tiesisko statusu. Vardarbības ģimenē apstākļi atšķiras no citiem vardarbības veidiem – tā ir atkārtota vardarbība, tai ir raksturīga vardarbības veicēja un upura lomas nemainīšanās. Arvien biežāk vardarbības ģimenē kontekstā tiek runāts ne tikai par fizisko vai seksuālo, bet arī par psiholoģisko (emocionālo) un ekonomisko vardarbību. Tā var izpausties kā īpašuma iznīcināšana, izolācija no draugiem un tuviniekiem, bērniem un citiem tuviniekiem izteiktie draudi, vajāšana, kontrole pār naudas, personisko mantu, uztura, transporta un telefona izmantošanu, kontrole pār iespēju strādāt.
Ar dzimumu saistīta vardarbība
Ar dzimumu saistīta vardarbība ir vardarbība, kas vērsta pret personu personas piederības noteiktam dzimumam dēļ. Visbiežāk no ar dzimumu saistītas vardarbības cieš sievietes un visbiežāk no vīriešu puses. Šāda attieksme cieši saistīta ar sabiedrībā vēl arvien pastāvošiem stereotipiem par vīriešiem kā par valdonīgām un spēcīgām personām, bet sievietēm kā par vājām, pazemīgām un hierarhiski zemākām.